stanford-oval/wikipedia huggingface dataset:
Film.UA

| --- | --- |

 נתונים כלליים
 תקופת הפעילות:  2002–הווה (כ־23 שנים) 
 מיקום המטה:  אוקראינה 
  
 https://film.ua
 
Film.UA היא קבוצה משולבת הגדולה ביותר בתחום הפקות הקולנוע והטלוויזיה במזרח אירופה. הקבוצה מפתחת, מייצרת, מפיצה ומספקת תוכן אורקולי ומגוון שירותים בתחום הקולנוע. משרדיה ממוקמים ברחוב מיקולה זאקרבסקי 22 בקייב, אוקראינה.
אולפן הקולנוע הוקם בנובמבר 2002. זהו המפיק הגדול ביותר של יצירות קולנוע באוקראינה. במרץ 2007 הפכה החברה לקבוצת Film.UA הכוללת חטיבת הפצה, חטיבה ייצור סרטי אנימציה ומגוון משאבים בתחום הפקת קולנוע וטלוויזיה. מתקני החברה מאפשרים לצלם סרטים, סדרות טלוויזיה, תוכניות טלוויזיה, תוכן למדיה חדשה בז'אנרים שונים ולקהלים שונים.
חברות בת

Film.UA Production , חטיבת ההפקות
Animagrad, הפקת אנימציה
FILM.UA Postproduction, חטיבת פוסט פרודקשן
POSTMODERN
DCU
Signal Red
Tak Treba Production, חטיבת אפקטים ויזואליים CGI, VFX.
FILM.UA Studio — מתחם קולנוע המשמ לצילומים וגודלו הוא 41,600 מ"ר.
FILM.UA Distribution, חטיבת הפצת סרטים, המפיצה סרטי קולנוע אוקראיניים למדינות העולם ומשתתפת בפסטיבלים שונים כדוגמת: MIPTV, MIPCOM, Marché du Film, European Film Market בברלין, FILMART בהונג קונג, American Film Market בסנטה מוניקה ועוד.
Broadcasting, חטיבת הפצת תוכן
ערוצי טלוויזיה
Bolt —   הפצת תוכן לטלוויזיה, בשיתוף פעולה עם Star Media.
ערוץ דאצ'ה
Epoque – ערוץ לסרטי תעודה
«FILMUADRAMA» — הקרנת סרטים שהפיקה FILM.UA.
"36,6" — ערוץ לתוכן רפואי.
"FILMUALIVE" — ערוץ קולנוע המספק הצצה לתעשיית קולנוע האוקראינית.
החברה מפעילה פקולטה לקולנוע ותומכת בבתי ספר לקולנוע באוקראינה.
Kinorob, חברה להפקת סרטי קולנוע
הפקות מקור נבחרות

המצודה (2017)
זכר ברקוט (2019)
דופק (2020)
מבקה: שיר היער (2020)
DSLAM

רכיב DSLAM של חברת Siemens מדגם SURPASS hiX 5625
Digital Subscriber Line Access Multiplexer או בקיצור DSLAM (מבוטא: דִי-סִלָאם) (בתרגום חופשי: מרבב גישה עבור "קו מנוי דיגיטלי"), הוא רכיב רשת המשמש לקישור קבוצת קווי xDSL (למשלADSL), המגיעים מבתי המנויים, לרשת האינטרנט (או לרשת תקשורת נתונים אחרת).
ה־DSLAM כולל מערך של מודמי xDSL אליהם מתחברים קווי המנויים וחיבור לכיוון "רשתות תקשורת נתונים" של ספקי השרות. המידע המגיע מקווי המנויים (Upstream) מועבר לכיוון ספקי השרות השונים על גבי קו תקשורת הנתונים. המידע המגיע על גבי קווי תקשורת הנתונים מופנה לכיוון קווי המנויים (Downstream). קו הטלפון המגיע מהמנוי מחובר בדרך כלל למפצל פסיבי (Splitter), ממנו יצאו שני קוים - אחד יחובר ל־DSLAM והשני למרכזית הטלפון. המפצל מפריד בין שני סוגי תקשורת המועברים על קו הטלפון – תקשורת קולית אנלוגית רגילה ותקשורת נתונים דיגיטלית.
ה-DSLAM מצוי בכל אתר של מרכזיית חברת טלפונים המחברת לקוחות DSL לרשת האינטרנט וכן לעיתים יותקן גם ביישובים ובמתחמים המשתמשים בטכנולוגיית ה־DSL ליצירת רשתות פרטיות (למשל – בקיבוצים או באוניברסיטאות).
אופן פעולת ה־DSLAM

נתונים ממודמי הלקוחות מגיעים למרכזית חברת הטלפונים
האותות המגיעים מהמנויים, מופרדים באמצעות מערך מפצלים. הפרדה נעשית באמצעות סינון של תחומי התדרים השונים, לנתוני קול אנלוגיים (שיחות טלפון) ולנתוני מידע (דיגיטליים). בכיוון ההפוך האותות המכילים נתוני קול והאותות המכילים מידע דיגיטלי מאוחדים במפצל ומשודרים יחדיו לכיוון המנוי
נתוני הטלפוניה מופנים לרשת הטלפוניה הממותגת הציבורית (PSTN)
הנתונים הדיגיטליים (למשל נתוני הגלישה באינטרנט) מרובבים לכדי רצף אחד
הנתונים נשלחים ליעדם על גבי תשתית ייעודית (בדרך כלל בטכנולוגיות Ethernet או ATM)
המידע החוזר נשלח אל מודמי המקור מן ה־DSLAM באופן דומה
מאפיינים נוספים

בשימוש בטכנולוגיית ה-ADSL הנפוצה בארץ על ידי חברת בזק, איכות הקו (הבאה לידי ביטוי בקצבי העברת הנתונים) תלויה, בין השאר, במרחק שבין מודמי הלקוחות ל-DSLAM. ככל שמרחק זה גדול יותר, כן יגדל הניחות הניכר באות, איכותו תהיה ירודה יותר וקצב העברת הנתונים יירד. המרחק המרבי בין המודמים ל-DSLAM המאפשר מהירות אינטרנט מהיר סבירה הוא קצת מעבר ל-5 ק"מ.
רכיבי DSLAM מתקדמים מגוון תכונות המאפשרות בין השאר סינון תעבורה על פי קריטריונים (Packet Filtering), תיוג VLAN ומנגנון QoS.
ראו גם

DSL
ADSL
הערות שוליים

↑  xDSL הוא כינוי לאוסף טכנולוגיות DSL כגון ADSL ,ADSL2 ,VDSL וכדומה
↑  Warrier, Padmanand; Kumar, Balaji, XDSL architecture, New York: McGraw-Hill, 2000
בנגלדש

הרפובליקה העממית של בנגלדש (בבנגלית: গনপ্রজাতন্ত্রী বাংলাদেশ, ‏האזנהקובץ:Bn-বাংলাদেশ.oga‏Ⓘ‏) היא מדינה מוסלמית בדרום יבשת אסיה, השוכנת לחופו הצפוני של מפרץ בנגל, במזרח האזור שנודע בעבר בשם "בנגל". לבנגלדש גבול יבשתי עם הודו ועם מיאנמר, והיא קרובה גם לסין, לנפאל ולבהוטן. משמעות השם "בנגלדש" היא "המדינה של בנגל". הייתה בעברה חלק ממזרח פקיסטן, והכריזה על עצמאות ממערב פקיסטן ב-26 במרץ 1971.
מעל ל-90% מאוכלוסיית בנגלדש הם מוסלמים, ואסלאם היא דתה הרשמית של המדינה. היא גם חברה בארגון לשיתוף פעולה אסלאמי.
היסטוריה

עד 14 באוגוסט 1947 הייתה בנגלדש חלק מהודו הבריטית, מושבה בריטית שכללה גם את הודו ואת פקיסטן של ימינו.
ב-1947 תם השלטון הבריטי בתת-היבשת ההודית, והיא חולקה לשתי מדינות עצמאיות (ראו: חלוקת הודו): הודו, שכללה אזורים בעלי רוב הינדי, ופקיסטן, שכללה אזורים בעלי רוב מוסלמי. המדינה המוסלמית, פקיסטן, הייתה מחולקת לשני חלקים מרוחקים זה מזה, שהודו חצצה ביניהם: מזרח פקיסטן (בשטח שמהווה בימינו את בנגלדש) ומערב פקיסטן (בגבולות פקיסטן של היום). בחלק המזרחי של המדינה שרר מרמור הולך וגובר נגד השלטון המרכזי, עקב קיפוח כלכלי, תרבותי ופוליטי מצידו.
ב-1971 פתחה ממשלת פקיסטן ברצח עם שנועד לדכא את השאיפות הלאומיות ואת התרבות ההינדית בבנגלדש (רצח העם הבנגלי). בתגובה הכריזו מנהיגים בנגלים ב-26 במרץ 1971 על עצמאות בנגלדש. מלחמת העצמאות של בנגלדש הסתיימה בדצמבר 1971 בניצחונם של תומכי העצמאות, שהסתייעו בהודו, על הצבא הפקיסטני.
ב-1975 נרצח ראש הממשלה השיח' מוג'יבור רחמן והתחוללו במדינה מספר הפיכות. וב-1982 עלה לשלטון רמטכ"ל הצבא חוסיין מוחמד ארשאד שהנהיג משטר צבאי.
בשנת 1991 נבחרה חאלדה ג'ייה לראש הממשלה והפכה לאישה הראשונה שמכהנת בתפקיד בבנגלדש והשנייה במדינה מוסלמית. בשנת 1996, נבחרה שק הסינה ואזד, ביתו של מייסד בנגלדש שנרצח ב-1975, כראש ממשלת בנגלדש וכיהנה בתפקיד עד שנת 2001. באותה שנה, נבחרה ג'ייה בשנית. בפברואר 2009, נבחרה ואזד בשנית.
היסטוריה > ההפיכה ב-2024

בשנת 2024, הסינה ואזד התפטרה מתפקידה אחרי 15 שנים בשלטון – ולפי הדיווחים נמלטה במסוק צבאי להודו. בשבועות שקדמו להתפטרות היו בבנגלדש הפגנות סוערות נגד השחיתות הפגיעה בזכויות אדם והמשטר האוטוריטרי. מאות מפגינים נהרגו על ידי כוחות הביטחון שהפעילו יד קשה כנגדם. במהלך המהומות שפרצו, החל גל פרעות מוסלמיות נגד הינדים בבנגלדש. לפחות עשרה מקדשים של ההינדו הוצתו באזור הבירה דאקה ומקומות נוספים במדינה, ועוד עשרות חנויות של בני המיעוט ההינדי נבזזו והוצתו. סרטונים שהופצו ברשתות החברתיות הראו מקרים של לינץ' שבוצעו באזרחים הינדים, ושרפה של מקומות פולחן.
פוליטיקה וממשל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הפוליטיקה בבנגלדש מתבססת על דמוקרטיה ייצוגית ורב-מפלגתית. במדינה חלו תהליכי דמוקרטיזציה החל משנת 1990. למרות תהליכים אלו, עדיין יש אלו שמטילים ספקות בהגינותן של מערכות הבחירות, במיוחד זו שהתקיימה בשנת 2014.
ראש המדינה הוא הנשיא, ולו סמכויות טקסיות בעיקר והוא מקיים את תפקידו ממעונו הרשמי בנגבהאבאן. הוא נבחר על ידי הפרלמנט אחת לחמש שנים. ראש הממשלה מתמנה על ידי הנשיא באמון רוב הפרלמנט. ראש הממשלה הוא גם ראש המפלגה הגדולה ביותר בפרלמנט. בפרלמנט עצמו חברים כ-350 נציגים. מתוכם נבחרים 300 בבחירות בשיטה הרובנית, ו-50 שמורים באופן מיוחד לנשים.
פוליטיקה וממשל > יחסי בנגלדש–ישראל

בין מדינת ישראל ובנגלדש לא מתקיימים יחסים דיפלומטיים או יחסי סחר רשמיים, נכון לשנת 2024.
בנגלדש היא אחת מתוך 29 מדינות החברות באו"ם שאינן מכירות במדינת ישראל. היא גם אחת מקומץ מדינות שאוסרות באופן רשמי על אזרחיהן לנסוע לישראל, ואינן מכירות בתקפותם הדיפלומטית של דרכונים ישראליים. לאחר שבמשך זמן ממושך הוטבע על גב הדרכון הרשמי של המדינה כי דרכון זה תקף לביקור בכל מדינות העולם למעט ישראל, בחודש מאי 2021 הוסרה ההערה מהדרכון.
פוליטיקה וממשל > זכויות אדם

לפי "דו"ח חירות בעולם", בנגלדש מוגדרת כ"חופשית באופן חלקי", כשחופש העיתונות מוגדר כלא קיים בכלל. מדד השלום העולמי דירג את בנגלדש כמדינה השלישית בשלוותה בדרום אסיה (נכון ל-2015). גורמים בין-לאומיים רבים גינו את מנגנוני הביטחון של המדינה על הפרות זכויות אדם, חטיפות והרג ללא משפט. הומוסקסואליות אינה מותרת במדינה, והעונש המקסימלי עליה הוא מאסר עולם.
לפי דו"ח השנתי העולמי לאושר של שנת 2023, בנגלדש היא בין 20 המדינות הלא מאושרות בעולם.
כלכלה

בנגלדש היא בין המדינות העניות בעולם. הכלכלה הבנגלית מבוססת בעיקר על המגזר הפרטי מהווה כ-80% מהתמ"ג במדינה, רבים מהתושבים עובדים במטוויות טקסטיל ובייצור בדי כותנה ומשי. 13.6% מבוסס על החקלאות, המשקים קטנים והאדמה פורייה, ובנגלדש היא המדינה הרביעית בעולם בגודל יבולי האורז. כל היבול נצרך על ידי תושבי המדינה. מימי הנהרות משמשים להשקיה ולהפקת כוח חשמלי. התיירות מהווה 3.02% מהתמ"ג.
מפעם לפעם פוקד רעב כבד את בנגלדש, עקב בצורת או שיטפונות שמשמידים יבולים. בין השנים 1971–1988 נספו מעל 5 מיליון בנגלדשים ברעב. מאז החל מוחמד יונוס לספק באמצעות בנק גרמין אשראי-זעיר לתושביה העניים של המדינה, חל שינוי משמעותי בשיעור העוני במדינה. בשנת 2006 קיבלו יונוס והבנק שהקים פרס נובל לשלום. על פי נתונים שהביא יונוס בספרו "עולם ללא עוני", הצטמצם שיעור העוני בבנגלדש מ-74% בין השנים 1973–1974, ל-57% בין השנים 1991–1992, ל-49% בשנת 2000 ול-40% בשנת 2005 ול-12.9% בשנת 2021. במקביל, ירד שיעור גידול האוכלוסייה במדינה מממוצע שנתי של 3% בשנות השבעים ל-1.5% בשנת 2000. פעולותיו של יונוס ושל אישים וגורמים נוספים המקדמים בבנגלדש ובמקומות אחרים בעולם את תפיסת 'העסקים החברתיים', תרמה לצמיחה הכלכלית שממנה נהנית בנגלדש[דרוש מקור].
שיעור האנשים בבנגלדש שחיו בעוני קיצוני ב-2020 – כלומר, מתקיימים מפחות מ–1.9 דולר ליום – הוא 6.2% מכלל האוכלוסייה. ב–1991 שיעור העוני הקיצוני היה 44% מהאוכלוסייה.
על פי ספרו של יונוס, כלכלת בנגלדש הייתה ב-2005 הכלכלה השלישית בגודלה באזור לאחר הודו ופקיסטן. בשנות ה-80 עמד קצב הצמיחה השנתי בבנגלדש על 4% בלבד, ולעומת זאת ב-2006 הקצב הגיע ל-6.7%. החקלאות, שהייתה מקור הפרנסה העיקרי בעבר, עמדה על פחות מ-50% מסך הפעילות הכלכלית. על פי נתוני מדד ההתפתחות האנושית של האו"ם שיונוס מביא בספרו, התפתחה אוכלוסיית בנגלדש מהבחינה הזו בין 1980 ל-2004 ב-45%, וזאת לעומת 39% בהודו ו-16% בלבד בסרי לנקה.
גאוגרפיה

בנגלדש היא מדינה קטנה וצפופת אוכלוסין בדרום-מזרח אסיה, על חוף מפרץ בנגל שבאוקיינוס ההודי. היא גובלת במפרץ בנגל בדרום, בהודו ממערב, מצפון וממזרח ובדרום-מזרח יש לה גבול קצר עם מיאנמר. שפת המדינה היא בנגלית, והדת השלטת היא האסלאם.
בנגלדש מחולקת לשבעה מחוזות, שהגדול בהם הוא מחוז דאקה, שבו כ-46 מיליון תושבים (2010) ובו שוכנת עיר הבירה דאקה עם 10.4 מיליון תושבים (2009).
בדרום בנגלדש חיים כמה עשרות מיליוני בני אדם באזור נמוך מפני הים, שהוא פגיע מאוד לעליית מפלס הים. תהליך ההמלחה של מי התהום לאורך החוף כבר החל.
דמוגרפיה

אוכלוסיית בנגלדש מונה כ-175 מיליון תושבים. היא מן המדינות המאוכלסות בעולם, אך בניגוד למדינות רבות אוכלוסין אחרות, שטחה קטן, ולכן צפיפות האוכלוסין בה היא מהגבוהות בעולם, ומבין המדינות ששטחן עולה על 1,000 קמ"ר היא הגבוהה בעולם. האוכלוסייה כפרית בעיקרה.
בשל עונייה, מתקשה בנגלדש לכלכל את אוכלוסייתה, דבר המוביל לתעשיית מין רחבה בקרב נשים וילדים. רבע מן האוכלוסייה אינם יודעים קרוא וכתוב ורבע מן הילדים במדינה אינם לומדים בבתי ספר. 13% מהאוכלוסייה חיים מתחת לקו העוני העומד על הכנסה בת 1.9 דולר לאדם ליום.
תוחלת החיים במדינה היא 73.2 שנים. שיעור הפריון עומד על כ-2 ילדים בממוצע לאישה, זאת לעומת 7 ילדים לאישה בשנת 1973.
דמוגרפיה > שפה

הבנגלים מהווים כ-98% מאזרחי המדינה. כמו כך גם השפה הבנגלית המדוברת כשפת אם על ידי 98% מהאוכלוסייה. זוהי השפה הרשמית, אם כי גם אנגלית משמשת רבות למטרות רשמיות. כל החוקים במדינה (ואף החוקה) כתובים גם בבנגלית וגם באנגלית. אנגלית מדוברת במיוחד בקרב המעמד הגבוה והבינוני.
דמוגרפיה > דת

האסלאם הוא הדת הדומיננטית במדינה, והמאמינים בה מהווים כ-86.6% מהאוכלוסייה. רוב מוחלט של המוסלמים הם סונים, ולאחר מכן ישנם גם שיעים ואחמדים. בנגלדש היא המדינה בעלת האוכלוסייה המוסלמית השלישית בגודלה בעולם (אחרי אינדונזיה ופקיסטן), ונמצאת בה הקהילה המוסלמית הרביעית בגודלה בעולם. רבים מהמוסלמים עוסקים בסופיות, שלה מורשת ארוכה באזור. אומנם המדינה מוגדרת כמוסלמית, אך ישנה הפרדה מסוימת בין דת למדינה, וישנו שוויון בין כל הדתות.
הדת השנייה בגודלה היא ההינדואיזם, ומאמיניה מונים כ-12.1% מהאוכלוסייה. הקהילה ההינדית בבנגלדש היא הקהילה ההינדית השלישית בגודלה בעולם אחרי הודו ונפאל. הדת השלישית היא הבודהיזם (0.6% מהאוכלוסייה), ולאחר מכן הנצרות (0.4% מהאוכלוסייה).
טריטוריה

באוגוסט 2015 נפתר סכסוך הגבולות שבין המדינה לבין הודו. ההסכם הסדיר סופית חילופי מובלעות הודיות בבנגל עם מובלעות בנגליות בהודו. אזור הגבול היה מרובה מובלעות לפני ההסדרה. אחת המובלעות ההודיות שכנה בתוך מובלעת בנגלית בתוך מובלעת הודית בשטח בנגלדש.
תרבות

הספורט הלאומי של בנגלדש הוא קבאדי.
ראו גם

רצח העם הבנגלי
CGP Grey

| --- | --- |
 הסמליל של CGP Grey – מבחנה וגלגל שיניים

דמות הגפרורים בה משתמש "CGP Grey" כדי לייצג את עצמו בערוץ היוטיוב ובמדיות אחרות
 לידה:  המאה ה־20 ניו יורק (מדינה) ניו יורק, ארצות הברית ארצות הברית 
 מידע יוטיוב
 תקופת הפעילות:  12 באוגוסט 2010 – הווה (14 שנים) 
 ז'אנר:  חינוך
 שם הערוץ:  CGP Grey
 www.cgpgrey.com
 
CGP Grey הוא יוטיובר חינוכי אמריקאי, מנחה פודקאסט, ומורה לשעבר, שיוצר סרטוני הסבר בתחומים רבים, וביניהם פוליטיקה, גאוגרפיה, כלכלה, סוציולוגיה, היסטוריה, פילוסופיה ותרבות. בנוסף להפקת סרטונים, הוא מוכר בשל הפודקאסטים "Hello Internet", ו-"Cortex", אותם הקים.
קריירה וראשית חייו

גריי גדל בלונג איילנד שבמדינת ניו יורק. הוא למד בקולג' בצפון המדינה, ורכש שני תארים; האחד בפיזיקה והשני בסוציולוגיה. בילדותו, אביו הגיש בשמו בקשה לקבלת אזרחות אירית, שאושרה, ובכך הפך לאזרח כפול אירי-אמריקאי.
אזרחותו האירית הקנתה לגריי את האפשרות להגר לממלכה המאוחדת. הוא למד לתואר שני בכלכלה בלונדון, ושם הוא ממשיך לגור. במשך שהותו שם, עבד כמורה לפיזיקה בעיר.
תוכן

ערוץ היוטיוב הראשי של גריי, CGP Grey, מכיל בעיקר סרטוני הסבר על פוליטיקה, גאוגרפיה, כלכלה, היסטוריה, פרודקטיביות, האינטרנט, תחבורה, וקסילולוגיה, מדע, ותרבות אמריקאית ובריטית. גריי נוטה בסרטוניו לפרק מיתוסים ותפיסות שגויות נפוצות, ולענות על שאלות יום-יומיות.
סרטוניו של גריי מציגים אותו, כאשר הוא מקריין על גבי הנפשות ותמונות. הוא אינו חושף את פניו בסרטונים, וכאשר מופיע בגופו בהם, או בסרטונים של יוצרים אחרים – הן מוסתרות. גריי מיוצג בסרטוניו כדמות גפרורים ממושקפת. לפי גריי, סגנון ההגשה של הסרטונים שלו מושפע מזו של הסדרה "Zero Punctuation" (אנ').
כמה מיצירותיו של גריי זכו לסקירה תקשורתית; סרטון של גריי שמפריך תפיסות שגויות נפוצות הוצג ברשת הטלוויזיה האמריקאית "CBS", וכן גם סרטון שלו על ההיסטוריה של משפחת המלוכה הבריטית. סרטון אחר, בשם "איך להפוך לאפיפיור" הומלץ על ידי "וושינגטון פוסט". סרטון שפרסם על תקרת החוב של ארצות הברית (אנ') קיבל ביקורות חיוביות מצד כלכלנים.
הסרטון "Humans Need Not Apply" על עתיד האוטומציה, סוקר על ידי "Business Insider" ו"הפינגטון פוסט". ב-2016 הפיק יחד עם ערוץ היוטיוב הגרמני "Kurzgesagt" את הסרטון "You Are Two" על לטרליזציה מוחית.
פודקאסטים

בינואר 2014 השיק גריי את הפודקאסט "Hello Internet", בהנחיה משותפת עם בריידי הרן, יוטיובר חינוכי ויוצר תוכן בעצמו. בפברואר, הפודקאסט הגיע למקום ה-1 מבין המושמעים ברשת "אייטונס" בממלכה המאוחדת, ארצות הברית, גרמניה, קנדה ואוסטרליה. "הגרדיאן" כלל את הפודקאסט ברשימת 50 הפודקאסטים הטובים ביותר לשנת 2016, וכינה את פרק ה-66 בסדרה ("A Classic Episode") כ"פרק השנה". בספטמבר 2015, גריי דיווח כי לפודקאסט כרבע מיליון הורדות לכל פרק.
בפודקאסט, גריי והרן דנים בנוגע לחייהם כיוצרי תוכן מקצועיים ליוטיוב, וכן תחומי העניין וחיי היומיום שלהם. הנושאים האופייניים לפודקאסט הם טכנולוגיה, ביקורות על סרטים ותוכניות טלוויזיה, וקסילולוגיה, עתידנות וסגנון החיים של צמד המנחים. בעקבות קמפיין למען שימור פינגווינים שניהלו גריי והרן בפודקאסט, גן החיות של בריסטול (אנ') החליט לחלוק להם כבוד בכך שקרא לפינגווין שחור-רגל בשם CGP Grey, והכריז על הרן כמאמצו הרשמי. הפינגווין נפטרה ב-2017, במהלך העברתה לגן החיות של טביליסי. פעילות הפודקאסט הופסקה במאי 2020.
ב-3 ביוני 2015, גריי השיק את הפודקאסט השני שלו, "Cortex", בשותפות עם מייק הארלי, מייסד רשת "Relay FM" (אנ').
הערות שוליים

↑  Stephen Hackett, Introducing Relay FM's 2015 Summer Pilots, Relay FM, ‏3 ביוני 2015 (באנגלית)
↑   Q&A With Grey: 500,000 Subscribers Edition, סרטון בערוץ "CGP Grey", באתר יוטיוב (אורך: 05:56), 25 בפברואר 2013
↑   Q&A With Grey: Millenia of Human Attention Edition, סרטון בערוץ "CGP Grey", באתר יוטיוב (אורך: 09:00), 31 במאי 2016
↑   British Numbers confuse Americans - Numberphile, סרטון בערוץ "Numberphile", באתר יוטיוב (אורך: 14:29), 25 ביולי 2013
1 2  Aja Romano, Let these chipper YouTube science vids fill you with existential terror, Vox, ‏2 ביוני 2016 (באנגלית)
↑  Cortex #26: Pick your Poison, Cortex, ‏5 באפריל 2016 (באנגלית)
↑   The First Meeting of EDUtubers! ft. CGPGrey, Vsauce, Smarter Every Day, Numberphile +more, סרטון בערוץ "Veritasium", באתר יוטיוב (אורך: 03:03), 28 ביולי 2012
↑  Cortex #10: Zero Artistic Skills, Cortex, ‏14 באוגוסט 2015 (באנגלית)
↑  H.I. #13: Nobody Owns the Facts, Hello Internet, ‏28 במאי 2014 (באנגלית)
↑   Top 10 Misconceptions, סרטון בערוץ "CGP Grey", באתר יוטיוב (אורך: 03:59), 24 בינואר 2012
↑  Bailey Johnson, Eskimos do not have 100's of words for snow, and other myths debunked, CBS, ‏26 בינואר 2012 (באנגלית)
↑  Lesley Savage, How to become a British monarch and why it won't be you, CBS, ‏17 ביולי 2013 (באנגלית)
↑  Aaron Blake, Why is the pope always so old? (Video), וושינגטון פוסט, ‏25 בפברואר 2013 (באנגלית)
↑  Simon Usborne, How to explain absolutely anything: Academics pick apart mysteries of the cosmos on YouTube | The Independent, אינדיפנדנט, ‏31 בינואר 2013 (באנגלית)
↑  Dylan Love, Not Even Doctors And Lawyers Are Safe From Machines Taking Their Jobs, Business Insider, ‏13 באוגוסט 2014 (באנגלית)
↑  The Huffington Post UK, Why Robots Will Steal Your Job, In One 15 Minute Video, הפינגטון פוסט (בריטניה), ‏18 באוגוסט 2014 (באנגלית בריטית)
↑  CGP Grey & Brady Haran - 'Hello Internet' American iTunes Chart Performance, iTunesChart, ביצועי הפודקאסט "Hello Internet" (באנגלית)
↑  The 50 best podcasts of 2016, הגרדיאן, ‏21 בדצמבר 2016 (באנגלית)
↑  H.I. #48: Grumpy About Art, Hello Internet, ‏29 בספטמבר 2015 (באנגלית)
1 2  CGP Grey the Penguin, Brady Haran, ‏11 במאי 2015 (באנגלית)
↑  בריידי הרן, Please stop hounding Grey and Brady for content/HI updates, Reddit, תגובה של בריידי הרן לפוסט בסאברדיט "r/HelloInternet", ‏18 במאי 2020
↑  מידע אודות הפודקאסט, באתר Cortex (באנגלית)
| --- | --- |
בקרת זהויות :  MusicBrainz: c22aacd9-703b-4f3d-aae3-fbca6d4a9c5a 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "CGP Grey".
גריי, 2014
הסמליל של "Hello Internet"
הסמליל של "Cortex"
אליפות העולם באתלטיקה באולם 2018

| --- | --- |
 ענף:  אתלטיקה 
 ארגון מפעיל:  התאחדות האתלטיקה הבין-לאומית 
 תקופת התחרות:  1 במרץ 2018 – 4 במרץ 2018 (4 ימים) 
 מספר תחרות:  17 
 מספר מתמודדים:  555 
 עיר מארחת:  ארנה ברמינגהאם 
 www.wicbirmingham2018.com
 
 → אליפות העולם באתלטיקה באולם 2016 אליפות העולם באתלטיקה באולם 2022 ← 
 
 קואורדינטות:  52°28′47″N 1°54′54″W﻿ / ﻿52.47972222°N 1.915°W﻿ / 52.47972222; -1.915
 he
 
הארנה ברמינגהאם - האולם בו התקיימו התחרויות
אליפות העולם באולם ה-17 באתלטיקה שנערכה בברמינגהאם, בריטניה בין ה-1 ל-4 במרץ 2018. התחרויות באליפות התקיימו בארנה ברמינגהאם וכללו 26 תחרויות (13 לנשים ו-13 לגברים) בהשתתפות 144 מדינות וכ-630 אתלטים. זאת הפעם השנייה בה מתקיימת האליפות בעיר, הפעם הקודמת הייתה בשנת 2003.
ארצות הברית זכתה באליפות לאחר שזכתה ב-6 מדליות זהב, 10 מדליות כסף ו-2 מדליות ארד.
במהלך האליפות נקבע שיא עולם חדש אחד וחמישה שיאי אליפות.
תהליך הבחירה

ברמינגהאם הגישה את מועמדות לארח את האליפות בשנת 2016 ובשנת 2018 לצד פורטלנד, אורגון שהתמודדה גם היא על אירוח שני האירועים. אורגון זכתה באירוח האליפות הקודם, כך שברמינגהאם נשארה המתמודדת היחידה על אירוח האליפות הנוכחית. הבחירה בפורטלנד לאירוח האליפות ב-2016 נבעה מכך שבריטניה אירחה בפרק זמן סמוך מספר אירועי אתלטיקה גדולים: אולימפיאדת לונדון (2012), אליפות העולם בחצי מרתון (2016) ואליפות העולם באתלטיקה (2017).
שיאים > שיאי עולם

נבחרת השליחים של פולין קבעה שיא עולם חדש בריצת 4x400 מטר באולם של 3:01.77 דקות.
שיאים > שיאי אליפות

חמישה שיאי אליפות נשברו במהלך האליפות
תומאס וולש (ניו זילנד ניו זילנד), קבע בהדיפת כדור ברזל שיא אליפות חדש של 22.31 מטר, שיפור של 1.51 מטר לשיא הקודם.
כריסטיאן קולמן (ארצות הברית ארצות הברית), קבע בריצת 60 מטר שיא אליפות חדש של 6.37 שניות.
קנדרה הריסון (ארצות הברית ארצות הברית) קבעה בריצת 60 מטר משוכות שיא אליפות חדש של 7.70 שניות.
סנדי מוריס (ארצות הברית ארצות הברית) קבעה בקפיצה במוט שיא אליפות חדש של 4.95 מטר.
נבחרת הרצות של ארצות הברית קבעה שיא אליפות בריצת שליחים 4x400 מטר של 3:23.85 דקות.
תוצאות התחרות > נשים > מקצועות המסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 60 מטר | מוריאל אהורה   חוף השנהב חוף השנהב | 6.97 שניות | מארי-ז'וזה טה לו   חוף השנהב חוף השנהב | 7.05 שניות | מוג'ינגה קמבונדג'י   שווייץ שווייץ | 7.05 שניות |
| ריצת 400 מטר | קורטני אוקולו   ארצות הברית ארצות הברית | 50.55 שניות | שקימה ווימבלי   ארצות הברית ארצות הברית | 51.47 שניות | איילי דויל   בריטניה בריטניה | 51.60 שניות |
| ריצת 800 מטר | פרנסין ניונסבה   בורונדי בורונדי | 1:58.31 דקות | אג'יי וילסון   ארצות הברית ארצות הברית | 1:58.99 דקות | שלאיינה אוסקן-קלארק   בריטניה בריטניה | 1:59.81 דקות |
| ריצת 1500 מטר | גנזבה דיבאבה   אתיופיה אתיופיה | 4:05.27 דקות | לורה מויר   בריטניה בריטניה | 4:06.23 דקות | סיפאן חסן   הולנד הולנד | 4:07.26 דקות |
| ריצת 3000 מטר | גנזבה דיבאבה   אתיופיה אתיופיה | 8:45.05 דקות | סיפאן חסן   הולנד הולנד | 8:45.68 דקות | לורה מויר   בריטניה בריטניה | 8:45.78 דקות |
| ריצת 60 מטר משוכות | קנדרה הריסון   ארצות הברית ארצות הברית | 7.70 שניות   שיא אליפות | כריסטינה מאנינג   ארצות הברית ארצות הברית | 7.79 שניות | נאדין ויסר   הולנד הולנד | 7.84 שניות |
| ריצת שליחות 4x400 מטר | ארצות הברית ארצות הברית   קוואנרה הייז   ג'ורג'ן מולין   שקימה ווימבלי   קורטני אוקולו | 3:23.85 דקות   שיא אליפות | פולין פולין   יוסטינה שבייטי   פטריציה ויצ'ישקביץ'   אלכסנדרה גבורסקה   מלגורז'טה הולוב | 3:26.09 דקות | בריטניה בריטניה   מייגן ביזלי   האנה ויליאמס   אמי אלקוק   זואי קלארק   אניקה אונורה* | 3:29.38 דקות |
תוצאות התחרות > נשים > מקצועות השדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לגובה | מריה לאסיצקנה   ‏ אתלט נייטרלי מורשה | 2.01 מטר | ושתי קנינגהם   ארצות הברית ארצות הברית | 1.93 מטר | אלסיה טרוסט   איטליה איטליה | 1.93 מטר |
| קפיצה במוט | סנדי מוריס   ארצות הברית ארצות הברית | 4.95 מטר   שיא אליפות | אנג'ליקה סידורובה   ‏ אתלט נייטרלי מורשה | 4.90 מטר | קטרינה סטפנידי   יוון יוון | 4.80 מטר |
| קפיצה לרוחק | איוונה שפאנוביץ'   סרביה סרביה | 6.96 מטר | בריטני ריס   ארצות הברית ארצות הברית | 6.89 מטר | סוסטנה מוגואנרה   גרמניה גרמניה | 6.85 מטר |
| קפיצה משולשת | יולימאר רוחאס   ונצואלה ונצואלה | 14.63 מטר | קימברלי ויליאמס   ג'מייקה ג'מייקה | 14.48 מטר | אנה פלטיירו   ספרד ספרד | 14.40 מטר |
| הדיפת כדור ברזל | אניטה מרטון   הונגריה הונגריה | 19.62 מטר | דניאל תומאס-דוד   ג'מייקה ג'מייקה | 19.22 מטר | גונג ליג'יאו   הרפובליקה העממית של סין הרפובליקה העממית של סין | 19.08 מטר |
| קרב חמש | קתרינה ג'ונסון-תומפסון   בריטניה בריטניה | 4750 נקודות | איבונה דאדיץ'   אוסטריה אוסטריה | 4700 נקודות | יורחליס רודריגס   קובה קובה | 4637 נקודות |
תוצאות התחרות > גברים > מקצועות המסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 60 מטר | כריסטיאן קולמן   ארצות הברית ארצות הברית | 6.37 שניות   שיא אליפות | סו בינגטיאן   הרפובליקה העממית של סין הרפובליקה העממית של סין | 6.42 שניות | רוני בייקר   ארצות הברית ארצות הברית | 6.44 שניות |
| ריצת 400 מטר | פאבל מסלק   צ'כיה צ'כיה | 45.47 שניות | מייקל צ'רי   ארצות הברית ארצות הברית | 45.84 שניות | דיון לנדור   טרינידד וטובגו טרינידד וטובגו | 46.37 שניות |
| ריצת 800 מטר | אדם קשצ'וט   פולין פולין | 1:47.47 דקות | דרו וינדל   ארצות הברית ארצות הברית | 1:47.49 דקות | סאול יורדוניז   ספרד ספרד | 1:48.01 דקות |
| ריצת 1500 מטר | סמואל טפרה   אתיופיה אתיופיה | 3:58.19 דקות | מרצין לבנדובסקי   פולין פולין | 3:58.39 דקות | עבדלאטי איגווידר   מרוקו מרוקו | 3:58.43 דקות |
| ריצת 3000 מטר | יומיף קג'לצ'ה   אתיופיה אתיופיה | 8:14.41 דקות | סלמון ברגה   אתיופיה אתיופיה | 8:15.59 דקות | בת'וול בירגן   קניה קניה | 8:15.70 דקות |
| ריצת 60 מטר משוכות | אנדרו פוזי   בריטניה בריטניה | 7.46 שניות | ג'ארט איטון   ארצות הברית ארצות הברית | 7.47 שניות | ארול מנגה   צרפת צרפת | 7.54 שניות |
| ריצת שליחים 4x400 מטר | פולין פולין   קרול זלבסקי   רפאל אומלקו   לוקאש קראבצ'וק   יקוב קשבינה   פטריק אדמסקי* | 3:01.77 דקות   שיא עולם | ארצות הברית ארצות הברית   פרד קרלי   מייקל צ'רי   אולדריץ' באייליי   ורנון נורווד   מרקז וושינגטון*   פול דידאו* | 3:01.97 דקות | בלגיה בלגיה   דילן בורלה   ז'ונתן בורלה   ז'ונתן סאקור   קווין בורלה | 3:02.51 דקות |